Papali ena ea boto ha ho pelaelo hore ke e 'ngoe ea tse ananeloang haholo le tse hlokoang ke barati ba boithabiso bona. E tsejoa e le a papali ea kelello 4 Ho fumanwa ha lefu mothong Haeba o na le dingongoreho mabapi le bophelo bo botle ba hao, kapa bophelo bo botle ba motho e mong ya haufi le wena, ho bohlokwa hore o batle thuso ho tswa ngakeng. Phumano ya sethathong ya lefu lena e tla: Thusa hore o rerele bokamoso. Bolela hore motho ya nang le dementia a ka fumana molemo ho tswa dikalafong tse fumanehang hajwale. Thusa hore o tsebe mehlodi ya dikeletso le tshehetso. Ha ho teko e totobetseng ka kotloloho bakeng sa lefu la dementia. Phumano ya lefu ka tlwaelo e etswa ka ho behella ka thoko disosa tse ding. Ngaka e akaretsang kapa ngaka e kgethehileng e tla batla ho behella disosa tsa tshwaetso, phokolo ya divithamine, mathata a ditshwelesa, dihlahala tsa boko, ditlamorao tse bakwang ke dithethefatsi le tlhonamo ya maikutlo. Dingaka tse kgethehileng Ngaka ya hao e akaretsang e ka kopa ngaka e kgethehileng ho thusa ho fumana boteng ba lefu lena. Ngaka e kgethehileng e ka ba ngaka ya mafu a kelello, ngaka ya boko kapa ngaka ya maqheku. Hore na o tla bona mang hara bona ho tla ipapisa le dilemo tsa motho ya hlahlojwang, hore o na le bokgoni bo bokae ba ho sebedisa mmele le hore ditshebeletso di ntle hakae sebakeng seo a phelang ho sona. Diteko Motho ya etswang teko hangata o tla etswa teko ya madi le tlhahlobo e akaretsang ya mmele. Kgopolo ya motho eo e tla lekanngwa, qalong o tla botswa dipotso tse mabapi le diketsahalo tsa haufinyane le dikgopolo tsa nakong e fetileng. Hape ba ka fuwa tekanyo e phethahetseng ya kgopolo le boiphihlelo ba monahano ke setsebi sa tsa kelello (psychologist). Sekene sa boko se tla etswa ho fana ka ditshupo tse itseng mabapi le diphetoho tse etsahalang bokong ba motho. Ho na le mefuta e mmalwa ya disekene tse fapaneng, ho kenyeletswa CT (computerized tomography) le MRI (magnetic resonance imaging).